**PRILOG 2:**

**OPISA ZADATKA**

|  |  |
| --- | --- |
| Naziv tražene usluge | Postava, dovođenje u funkciju i održavanje klizališta s ledenim stazama, u skladu sa sljedećim zahtjevima: |
| Razdoblje pružanja usluge | od 02.12.2022. godine do 08.01.2023. godine |
| Lokacija postavljanja klizališta i pratećih objekata | Trg J.J. Strossmayera, Križevci |
| Tražena veličina klizališta | **Traži se klizalište minimalne veličine 215 m².**  Maksimalna veličina klizališta nije zadana, no mora je biti moguće postaviti i staviti u funkciju na lokaciji Trg J.J. Strossmayera, Križevci, zajedno s pratećim sadržajima (šator, kućica za najam i izdavanje klizaljki i drugo traženo ovim Opisom zadatka).  **Oblik i smještaj klizališta** **na lokaciji Trg J.J. Strossmayera zadani su Prilogom 4. Skica prostora predviđenog za smještaj klizališta.** |
| Nosiva podloga | Priprema ravne površine – drveni podest, pad max. 0,2%, izdržljivosti opterećenja min. 500kg/m². |
| Rashladna podloga klizališta | Jedinstvena cjelina sastavljena od modula u instalaciju apsorbcijsko-fleksibilnog izmjenjivača topline sa pripadajućim kolektorskim sabirnim cijevima – veličina rashladne podloge klizališta mora odgovarati ponuđenoj veličini klizališta. |
| Rashladni uređaj | Rashladni uređaj – kapaciteta minimalno 70 Kw, koji garantira održavanje leda do vanjske temperature od 16°C bez vjetra te cirkuliranje rashladne tekućine na temperaturi od -10°C. Uređaj mora biti energetski certificiran s ciljem smanjenja potrošnje električne energije sukladno međunarodnom standardu ISO 50001:2018 ili jednakovrijedno |
| Rashladna tekućina | Rashladna tekućina koja se može hladiti do temperature od -25°C. |
| Priključni elementi | Svi potrebni priključni elementi – fleksibilna armirana crijeva između kolektora podloge klizališta i rashladnog uređaja, vanjski prenosivi tank za rashladnu tekućinu, potrebni materijal za spajanje i međusobno povezivanje. |
| Zaštitna ograda | Zaštitna ograda minimalne ukupne visine 1,00 m, postavljena i učvršćena na sve rubne dijelove klizališta tako da okružuje cijeli prostor klizališta, s ugrađenim vratima za ulaz/izlaz klizača. |
| Klizaljke | Klizaljke namijenjene iznajmljivanju za potrebe rekreativnog klizanja, sukladne važećem standardu za sigurnost – Izvršitelj je dužan osigurati količinu od najmanje 150 pari klizaljki te raspon brojeva najmanje od broja 26 do broja 47. |
| Pomagala za klizanje | Izvršitelj je dužan osigurati minimalno 6 pomagala za klizače početnike. |
| Šator | Izvršitelj je dužan osigurati šator minimalne veličine 25 m² te drveni pod šatora prekriven tepihom, s minimalno 6 klupa za potrebe preoblačenja korisnika klizališta te čuvanim prostorom za odlaganje obuće korisnika radi korištenja klizališta. |
| Kućica za najam i izdavanje klizaljki | Prostor za najam klizaljki te smještaj naplate i djelatnika. Izveden u potpunosti da odgovara zahtjevima klizališta. |
| Usluga vođenja i upravljanja klizalištem | Izvršitelj je dužan osigurati kompletnu uslugu vođenja i upravljanja klizalištem, što obuhvaća potreban broj djelatnika, održavanje i zalijevanje ledene plohe te najam klizaljki i pomagala za klizanje |
| Rasvjeta klizališta | Izvršitelj je dužan osigurati i postaviti rasvjetne elemente, kojima će se osigurati mogućnost večernjeg klizanja. |
| Radno vrijeme klizališta | Izvršitelj je dužan osigurati dnevno radno vrijeme klizališta od ponedjeljka do četvrtka te u nedjelju od 10,00 do 22,00 sata te petkom i subotom od 10,00 do 23,00 sata.  Na Badnjak, Božić i Novu godinu, Izvršitelj je dužan osigurati radno vrijeme u trajanju od najmanje 5 sati u terminu prema vlastitom odabiru, o čemu je dužan obavijestiti Naručitelja najkasnije prije postavljanja klizališta, odnosno 02.12.2021. |
| Osiguranje | Izvršitelj je dužan sklopiti policu osiguranja od odgovornosti prema trećim osobama za cijelo razdoblje pružanja usluge za prostor klizališta i pratećih objekata. |
| Organizacija događanja | Izvršitelj je dužan organizirati otvorenje klizališta dana 02.12.2022. godine uz prigodni zabavni program, koji obuhvaća najmanje 15 minuta programa na ledu s profesionalnim klizačima/klizačicama. |
| Organizacija škole klizanja | Škola klizanja za ukupno 100 polaznika. Škola klizanja biti će ograničena na jutarnje sate |
| Prihod od najma klizališta | Najmodavac ima pravo na sav prihod od klizališta (maksimalna cijena ulaznice i najma klizaljki iznosi 20 kn) |

**Naručitelj Grad Križevci će osigurati:**

* slobodnu površinu za montažu klizališta na Trgu J.J. Strossmayera u Križevcima, prilaz kamionom do lokacije te odgovarajući viličar za istovar opreme,
* priključak električne energije te troškove potrošnje električne energije na prostoru klizališta i pratećih objekata,
* priključak vode te troškove potrošnje vode na prostoru klizališta i pratećih objekata,
* zaštitarsko-čuvarsku službu na klizalištu za razdoblje izvan radnog vremena klizališta vikendom (sa petka na subotu i subote na nedjelju), dok će tijekom preostalog dijela tjedna, klizalište biti pokriveno kamerama uz intervenciju prema potrebi

**Ostale napomene:**

* Izvršitelj je dužan rad organizirati sukladno preporučenim epidemiološkim mjerama i Odlukama Stožera civilne zaštite RH kao te ukoliko bude propisano ishoditi potrebne suglasnosti

Ponuditelj/Izvršitelj:

\_\_\_\_\_\_\_\_\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis ovlaštene osobe)